சென்னையில் நான் இருந்த காலம் சுமார் 50 வருடங்கள். விடுமுறை காலத்தில் மார்க்கெட், மெரினா கடற்கரை, நடைபாதை கடைகளில் சென்னையிலுள்ள பழைய பேப்பர் கடைகளில் அரை விலை கால் விலை கொடுத்து வாங்கிய நூல்கள் ஆயிரக்கணக்கில் என்னிடம் உள்ளது. அன்னை கதீஜா அறிவு நூலகம் ஒன்றை நான் எனக்காக வைத்துள்ளேன். படிப்பதில் எனக்குள்ள ஆர்வம் சொன்னால் மிகையாகாது. சுவாசிக்க நல்ல உயிர் காற்று வேண்டும். வாசிக்க அதிக பக்கமுள்ள அறிவு நூலை படிக்க ஆர்வம் காட்டுகின்றேன். எனக்கு வயது 67. நான் இதுவரை படித்த நூல்கள் ஆராயிரம் தான். என் அறிவுப் பசிக்கு இது போதாது. என் ஆயுட்காலம் முடிவதற்குள் 20 ஆயிரம் நூல்களை வாசிக்க வேண்டும் என்று விரும்புகின்றேன். நூல் படிப்பதால் சந்தோஷமும், மன மகிழ்ச்சியும் ஏற்படுகிறது. இணையதளத்தில் கட்டுரை எழுத முடிகிறது. எனது கட்டுரை முடிவில் நூலின் ஆதாரப்பட்டியல் -நூலகப் பெயர் நூல் பதிவு எண் விபரம் தருவது ஆர்வமுள்ளோர் அதை போய் படிக்கலாம். யான் பெற்ற புத்தக இன்பம் இவ்வையகத்தாரும் பெற விரும்புகின்றேன். பெரிய நூலை வாங்கி வந்து விட்டோம் எப்படி படிப்பது அதற்கு விடை தருகிறார் பேராசிரியர் க.அனுமந்தன் 1967-ல் வெளியிட்ட மெரினா வார இதழ் சென்னையில் பட்டியலிட்டார்.